ऐसे कई सारे एशेन्सियल ऑयल मौजूद हैं, जो आपको तेजी से रेज़र बर्न से राहत पाने में मदद कर सकते हैं। लेवेंडर, कैमोमाइल (chamomile) और कैलेंडुला (calendula) एशेन्सियल ऑयल रेज़र बर्न से राहत देने में मददगार होते हैं।  चौथाई कप पानी के साथ अपनी पसंद के किसी भी ऑयल की 6 से 8 बूंदें मिला लें। ऑयल-वॉटर मिक्स्चर में एक कॉटन बॉल को सोखें। इस कॉटन बॉल को हर दिन दो से तीन बार या जरूरत के अनुसार अपने रेज़र बर्न पर लगाएँ। टी ट्री ऑयल में एंटी-बैक्टीरियल और एंटीसेप्टिक गुण पाए जाते हैं, जो आपके रेज़र बर्न को तेजी से ठीक कर सकते हैं।  एक चम्मच ऑलिव ऑयल के साथ टी ट्री ऑयल की तीन बूंदें मिलाएँ या फिर दो चम्मच पानी के साथ टी ट्री ऑयल की चार से पाँच बूंदें मिलाएँ। अपनी उगलियों के सिरों से मिक्स्चर से प्रभावित हिस्से के ऊपर आराम से मसाज करें और उसे 10 से 15 मिनट के लिए अपनी त्वचा के ऊपर अपना काम करने के लिए छोड़ दें। ऑयल को गुनगुने पानी से धो लें। इसे दिन में दो बार या जरूरत के अनुसार दोहराएँ। नारियल के तेल में लॉरिक एसिड (lauric acid) पाया जाता है, जो कि आराम देने, नमी देने और एंटीसेप्टिक गुणों वाला एक कंपाउंड होता है। रेज़र बर्न हुए हिस्से पर थोड़ा सा नारियल का तेल डालें और उसे अपनी त्वचा पर रगड़ें। इसकी मोटी परत मत लगाएँ। इसे चार बार या जरूरत के अनुसार दोहराएँ।
ضع الزيوت العطرية على بشرتك. عالج الحرقان بزيت شجرة الشاي. استخدم زيت جوز الهند.